PTT-BCP ลดราคาน้ำมันทุกชนิด มีผลพรุ่งนี้
PTT-BCP ลดราคาน้ำมันเบนซิน 50 สต.-E85 ลด 30 สต.-ดีเซล 40 สต. มีผลพรุ่งนี้
30 พ.ค. 2560

บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ประกาศปรับลดราคาขายปลีกน้ำมันกลุ่มเบนซิน รวมถึงแก๊สโซฮอล์ 50 สตางค์/ลิตร ยกเว้น E85 ปรับลดลง 30 สตางค์/ลิตร ขณะที่ยังปรับลดราคาขายปลีกน้ำมันดีเซล 40 สตางค์/ลิตร  มีผลตั้งแต่วันพรุ่งนี้ (31 พ.ค.)
ทั้งนี้ จะส่งผลให้ราคาน้ำมันของ ปตท. และบางจากฯ ในสถานีบริการน้ำมันเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 33.96 บาท, แก๊สโซฮอล์ 95 ลิตรละ 26.85 บาท, แก๊สโซฮอล์ 91 ลิตรละ 26.58 บาท, E20 ลิตรละ 24.34 บาท, E85 ลิตรละ 19.84 บาท ส่วนดีเซล ลิตรละ 25.09 บาท (ราคานี้ยังไม่รวมภาษีท้องที่ของแต่ละจังหวัด)